Candidatul PNL la Primaria Capitalei, Ludovic Orban, a declarat, marti, ca l-a sunat pe presedintele Klaus Iohannis dupa ce a fost desemnat candidat, precizand insa ca nu-i va cere sprijinul presedintelui pentru ca bucurestenii trebuie sa decida singuri cine va fi primarul Capitalei.
"L-am sunat eu dupa decizia de desemnare a candidaturii mele. Simt nevoia sa port o discutie cu presedintele si voi purta aceasta discutie. (...) Nu ma duc la Klaus Iohannis sa-i cer sprijinul, este presedintele Romaniei, este implicat intr-un proiect extrem de important pentru Romania, cred ca bucurestenii trebuie sa decida ei cine va fi primarul Capitalei", a declarat Ludovic Orban, la Realitatea TV.
La sfarsitul anului trecut, presedintele Klaus Iohannis s-a afisat alaturi de Cristian Busoi, chiar inainte ca acesta sa fie nominalizat drept candidat al PNL la Primaria Capitalei de catre organizatia Bucuresti.
Orban: Traian Basescu, cel mai bun primar pe care l-a avut Capitala
De asemenea, candidatul PNL la Primaria Capitalei Ludovic Orban a declarat marti ca fostul presedinte Traian Basescu este cel mai bun primar pe care l-a avut Bucurestiul, afirmand, insa, ca in contextul actual nu are nicio sansa sa castige Primaria Generala, candidatura sa fiind un calcul in favoarea PSD.
"Nu stiu daca (Traian Basescu-n.red.) va intra (in competitia electorala-n.red.). Ca fost presedinte sa candidezi la Primaria Capialei stiind ca nu ai nici un fel de sansa mi se pare complet sub demnitatea pozitiei pe care ai ocupat-o si nu ar arata decat ca in spatele unei candidaturi atat de disperate sta un calcul care nu face bine decat PSD", a declarat Ludovic Orban, la Realitatea TV, solicitat sa comenteze o posibila candidatura a lui Traian Basescu la Primaria Capitalei.
Ludovic Orban a afirmat, insa, ca Traian Basescu este cel mai bun primar pe care l-a avut Capitala, afirmand ca in timpul mandatului sau a incercat "sa puna in practica un program coerent".
"Dupa parerea mea singurul care a incercat sa puna in practica un program coerent a fost Traian Basescu. Va spun sincer, nu ma refer la Traian Basescu ca presedinte al Romaniei. Ca om care a incercat sa puna in practica un program cat de cat coerent", a spus Orban, intrebat cine crede ca a fost cel mai bun primar general, in ultimii 26 de ani.